**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL klaipėdos miesto savivaldybės vietinės reikšmės kelių sąrašo patvirtinimo“ PROJEKTO**

1. **Sprendimo projekto esmė, tikslai ir uždaviniai.**

Siekdamas patvirtinti atnaujintą Klaipėdos miesto savivaldybės vietinės reikšmės kelių sąrašą,  Klaipėdos miesto savivaldybės administracijos Geodezijos ir GIS skyrius parengė teikiamą Tarybos sprendimo projektą. Paskutinį kartą minimas sąrašas buvo patvirtintas 2019-05-30 Klaipėdos miesto tarybos sprendimu Nr. T2-147.

2019-2021 m. laikotarpiu Turto valdymo skyrius inventorizavo ir apskaitė buhalterinės apskaitos registre – 156 vnt. kelių/gatvių. Vietinės reikšmės kelių sąrašą būtina atnaujinti, kad suvienodinti buhalterinės apskaitos registro ir vietinės reikšmės kelių sąrašo duomenis.

Atlikus preliminarius skaičiavimus, šiuo metu 260 vnt. kelių/gatvių nėra pamatuoti ir registruoti buhalterinės apskaitos registre.

1. **Projekto rengimo priežastys ir kuo remiantis parengtas sprendimo projektas.**

Sprendimo projektas parengtas atsižvelgiant į tai, jog Lietuvos Respublikos kelių įstatymo 6 straipsnio 4 punkte yra nustatyta, kad vietinės reikšmės kelių sąrašus tvirtina savivaldybių tarybos.

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos kelių įstatymo 6 straipsnio 4 punktu.

1. **Kokių rezultatų laukiama.**

Patvirtinus atnaujintą vietinės reikšmės kelių sąrašą bus įgyvendinti Lietuvos Respublikos kelių įstatymo 6 straipsnio 4 punkto reikalavimai.

**4. Sprendimo projekto rengimo metu gauti specialistų vertinimai.**

Sprendimo projektas buvo rengiamas atsižvelgiant į gautas pastabas, dėl vietinės reikšmės kelių sąrašo, iš Klaipėdos miesto savivaldybės administracijos Miesto tvarkymo skyriaus bei Turto skyriaus.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Lėšos projekto įgyvendinimui nereikalingos.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – Patvirtinus atnaujintą vietinės reikšmės kelių sąrašą, bus įgyvendinti Lietuvos Respublikos kelių įstatymo 6 straipsnio 4 punkto reikalavimai ir bus suvienodinti buhalterinės apskaitos registro ir vietinės reikšmės kelių sąrašo duomenys.

Neigiamų pasekmių nenumatoma.

Geodezijos ir GIS skyriaus vedėjas Vytautas Nausėda